pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน รับเงินบริจาค 250,000 ดอลลาร์สหรัฐ ดูแลผู้ป่วยโควิด-19 จากทูตสวิส และบ.โนวาร์ตีส
วันพุธที่ 15 เมษายน 2563
อนุทิน รับเงินบริจาค 250,000 ดอลลาร์สหรัฐ ดูแลผู้ป่วยโควิด-19 จากทูตสวิส และบ.โนวาร์ตีส
รองนายกรัฐมนตรีและรัฐมนตรีว่าการกระทรวงสาธารณสุข รับเงินบริจาค 250,000 ดอลลาร์สหรัฐจากเอกอัครราชทูตสวิสประจําเทศไทย และบริษัท โนวาร์ตีส (ประเทศไทย) จํากัด สมทบทุนมูลนิธิกรมการแพทย์ จัดบริการดูแลรักษาผู้ป่วยโรคโควิด-19 รวมทั้งรับมอบอุปกรณ์การแพทย์จ
รองนายกรัฐมนตรีและรัฐมนตรีว่าการกระทรวงสาธารณสุข รับเงินบริจาค 250,000 ดอลลาร์สหรัฐจากเอกอัครราชทูตสวิสประจําเทศไทย และบริษัท โนวาร์ตีส (ประเทศไทย) จํากัด สมทบทุนมูลนิธิกรมการแพทย์ จัดบริการดูแลรักษาผู้ป่วยโรคโควิด-19 รวมทั้งรับมอบอุปกรณ์การแพทย์จากบริษัทเอกชน และประชาชน
วันนี้ (15 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร รับมอบเงินบริจาค 250,000 ดอลลาร์สหรัฐ (7.75 ล้านบาท) จากนางเฮเลเนอ บุดลีเกอร์ อาร์ทิเอดา (Mrs. Helene Budliger Artieda) เอกอัครราชทูตวิสามัญผู้มีอํานาจเต็มแห่งสมาพันธรัฐสวิสประจําประเทศไทย และเภสัชกรหญิงสุมาลี คริสธานินท์ ประธานบริหาร บริษัท โนวาร์ตีส (ประเทศไทย) จํากัด และคณะ เพื่อสมทบทุนให้กับมูลนิธิกรมการแพทย์ในการจัดบริการดูแลรักษาผู้ป่วยโรคโควิด-19
นอกจากนี้ บริษัทไทยสมุทรประกันชีวิต จํากัด (มหาชน) ได้มอบ Face Shield จํานวน 77,650 ชิ้น ที่ร่วมกันผลิตโดยพนักงานจิตอาสาของบริษัท และสปาร์ชา สลิ่มมิ่ง เซ็นเตอร์ ร่วมกับบริษัทเอกชนหลายแห่ง และบริษัทไปรษณีย์ไทย นําส่งให้กับโรงพยาบาลในสังกัดทั่วประเทศ และยังได้รับบริจาคจากคณะนักศึกษาหลักสูตร MCOT Making the CEOs รุ่นที่ 2 และคณะ มอบกล่องป้องกันการแพร่กระจายเชื้อไวรัส ที่ร่วมกันจัดทําและผ่านการทดสอบการใช้งาน 310 กล่อง ส่งตรงให้กับโรงพยาบาล 188 แห่ง
นายอนุทินกล่าวว่า สิ่งของบริจาคที่ผู้ใจบุญนํามามอบให้อย่างต่อเนื่อง แสดงให้เห็นว่าคนไทยไม่เคยทิ้งกันในยามยาก ทั้งยา เงิน อุปกรณ์การแพทย์ เครื่องช่วยหายใจ หน้ากากอนามัย Face Shield หน้ากากผ้า อาหารสําเร็จรูป ซึ่งเป็นประโยชน์มากในสถานการณ์นี้ ขอขอบคุณในน้ําใจอันยิ่งใหญ่ ผลิตภัณฑ์ทุกชิ้นที่นํามามอบให้ คือความปลอดภัยที่เพิ่มขึ้นของแพทย์ พยาบาล เจ้าหน้าที่ทุกคนที่ทุ่มเทดูแลผู้ป่วย ทําให้มีความมั่นใจยิ่งขึ้น วันนี้เราสามารถดูแลคนของเราและผู้ป่วยได้เป็นอย่างดี ป้องกันการกระจายเชื้อในวงกว้าง จํานวนผู้ป่วยหายกลับบ้านมากกว่าผู้ป่วยที่รักษาตัวในโรงพยาบาลแล้ว นี่คือผลลัพธ์ที่ทุกคนให้ความร่วมมือ ขอให้คนไทยยังคงใช้ชีวิตด้วยความระมัดระวัง อย่าเพิ่งวางใจสถานการณ์แม้จํานวนผู้ป่วยรายใหม่จะคงที่ แสดงว่าประชาชนร่วมมือทําตามกฎเกณฑ์อย่างเคร่งครัด แต่อยากให้สถานการณ์นิ่งอีกซักพัก ให้มั่นใจว่าจะไม่มีผู้ที่ออกไปแพร่เชื้อ เพื่อที่เราจะผ่อนคลายมาตรการต่าง ๆ ด้วยความมั่นใจและการวางแผนที่ดี ไม่ให้เชื้อกลับมาแพร่กระจาย เพื่อให้ประเทศกลับมาเป็นปกติโดยเร็วที่สุด
**************************** 15 เมษายน 2563
รัฐบาลไทย-ข่าวทำเนียบรัฐบาล-สารนายกรัฐมนตรี เนื่องในโอกาส “วันเด็กแห่งชาติ” ประจำปี 2561
วันพุธที่ 10 มกราคม 2561
สารนายกรัฐมนตรี เนื่องในโอกาส “วันเด็กแห่งชาติ” ประจําปี 2561
นายกรัฐมนตรีขอให้เด็ก ๆ ตั้งใจใฝ่ศึกษาเล่าเรียน หมั่นฝึกฝนพัฒนาตนเอง และเรียนรู้สิ่งใหม่ ๆ ที่เป็นประโยชน์ รวมทั้งรู้จักใช้สื่อเทคโนโลยีสารสนเทศอย่างสร้างสรรค์ มีความรับผิดชอบต่อสังคมส่วนรวม
พลเอก ประยุทธ์ จันทร์โอชา นายกรัฐมนตรีมอบสารเนื่องในโอกาส “วันเด็กแห่งชาติ” วันเสาร์ที่ 13 มกราคม 2561 ความว่า เนื่องในวันเด็กแห่งชาติ ประจําปีพุทธศักราช 2561 ได้เวียนมาบรรจบครบอีกวาระหนึ่ง ผมขอส่งความรักและความปรารถนาดีมายังเด็กและเยาวชนคนไทยที่รักทุกคน
เด็กและเยาวชนไทยทุกคนเป็นกําลังสําคัญในการพัฒนาความเจริญก้าวหน้าของประเทศชาติ และเป็นช่วงวัยแห่งการเรียนรู้ เด็ก ๆ จึงควรได้รับการส่งเสริมให้มีความรู้ ทั้งในห้องเรียนและนอกห้องเรียน เพื่อให้มีความรู้ทั้งในด้านวิชาการ และทักษะในการใช้ชีวิต โดยรู้จักคิด รู้จักใช้เหตุผล รู้จักการวิเคราะห์อย่างเป็นระบบ รู้จักแยกแยะความผิดถูก และเป็นผู้ที่มีทัศนคติในทางบวก โดยต้องหมั่นเรียนรู้ตลอดชีวิต และสามารถปรับตัวให้ทันการเปลี่ยนแปลงของโลกในปัจจุบัน โดยเฉพาะการมีองค์ความรู้ทางด้านวิทยาศาสตร์ เทคโนโลยี และการสร้างนวัตกรรมใหม่ ในยุคประเทศไทย 4.0 ที่จะเป็นปัจจัยสําคัญในการดํารงชีวิตสําหรับโลกศตวรรษที่ 21 รวมทั้งมีความรักชาติบ้านเมือง มีความภาคภูมิใจในความเป็นไทย และยึดมั่นในสถาบันชาติ ศาสนา   และพระมหากษัตริย์ เพื่อธํารงความเป็นชาติไทยให้คงอยู่ต่อไป
วันเด็กแห่งชาติปีนี้ ผมได้มอบคําขวัญว่า “รู้คิด รู้เท่าทัน สร้างสรรค์เทคโนโลยี” เพื่อให้เด็กและเยาวชนได้ตระหนักถึงความสําคัญของตนเองว่า เป็นทรัพยากรบุคคลที่มีคุณค่าของประเทศ ขอให้ตั้งใจใฝ่ศึกษาเล่าเรียน หมั่นฝึกฝนพัฒนาตนเองอยู่เสมอ และพร้อมเรียนรู้สิ่งใหม่ๆที่เป็นประโยชน์ รวมทั้งรู้จักใช้สื่อเทคโนโลยีสารสนเทศอย่างสร้างสรรค์ มีความรับผิดชอบต่อสังคมส่วนรวม และเป็นคนดีของสังคม ตลอดจนเป็นผู้ที่มีความกตัญญูรู้คุณต่อพ่อแม่ ผู้มีพระคุณ ครูอาจารย์ มีจิตสาธารณะ เพื่อการอยู่ร่วมกับผู้อื่นในสังคมอย่างมีความสุข และพร้อมจะเติบโตเป็นผู้ใหญ่ที่มีคุณภาพและคุณธรรมของประเทศชาติต่อไป
ในโอกาส “วันเด็กแห่งชาติ” ประจําปีพุทธศักราช 2561 ผมขออวยพรให้เด็กและเยาวชนไทยทุกคนจงประสบแต่ความสุข ความเจริญ มีสุขภาพกาย สุขภาพใจที่สมบูรณ์ แข็งแรง เพื่อเป็นพลังสําคัญ ในการพัฒนาประเทศไทยของเรา ให้มีความเจริญก้าวหน้าอย่างมั่นคงและยั่งยืนสืบไป
--------------------------------
รัฐบาลไทย-ข่าวทำเนียบรัฐบาล-เข้าพบเพื่อเยี่ยมคารวะ
วันศุกร์ที่ 29 มิถุนายน 2561
เข้าพบเพื่อเยี่ยมคารวะ
รัฐมนตรีว่าการกระทรวงอุตสาหกรรม หารือประธานหอการค้าญี่ปุ่น-กรุงเทพฯ (JCC) เกี่ยวกับนโยบายด้านเศรษฐกิจอุตสาหกรรม และการดําเนินธุรกิจในประเทศไทย รวมถึงการลงทุนในภาคอุตสาหกรรมของไทยในอนาคต
เข้าพบเพื่อเยี่ยมคารวะ
วันนี้ (29 มิถุนายน 2561) นายอุตตม สาวนายน รัฐมนตรีว่าการกระทรวงอุตสาหกรรมให้ นายมิจิโนบุ ซึงาตะ ประธานหอการค้าญี่ปุ่น-กรุงเทพฯ (JCC) นําคณะผู้บริหาร(ชุดใหม่) เข้าพบ เพื่อเยี่ยมคารวะ พร้อมหารือเกี่ยวกับนโยบายด้านเศรษฐกิจอุตสาหกรรม และการดําเนินธุรกิจในประเทศไทย รวมถึงการลงทุนในภาคอุตสาหกรรมของไทยในอนาคต ณ ห้องประชุมชุณหะวัณ กระทรวงอุตสาหกรรม
รัฐบาลไทย-ข่าวทำเนียบรัฐบาล-ก.แรงงาน พร้อมผลิตช่างฝีมือ จบโควิด-19 ลุยฝึกเต็มอัตรา [กระทรวงแรงงาน]
วันพฤหัสบดีที่ 7 พฤษภาคม 2563
ก.แรงงาน พร้อมผลิตช่างฝีมือ จบโควิด-19 ลุยฝึกเต็มอัตรา [กระทรวงแรงงาน]
ก.แรงงาน จับมือเอกชน เทรนช่างก่อสร้าง เปิดโปรแกรมฝึก 16 จังหวัด ลุยฝึกหลังจบโควิด-19 รองรับการฟื้นตัวของอุตสาหกรรมก่อสร้างและเศรษฐกิจของประเทศ
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า กพร. กระทรวงแรงงาน ใช้แนวทางประชารัฐสร้างความร่วมมือกับหน่วยงานภาครัฐ ภาคเอกชน และสถาบันการศึกษา ในการผลิตช่างฝีมือป้อนสู่ตลาดแรงงาน โดยเฉพาะสาขาที่ขาดแคลนแรงงานฝีมืออย่างเช่น ช่างก่อสร้าง ซึ่งกพร.ได้ร่วมกับบริษัท ปูนซีเมนต์นครหลวง จํากัด (มหาชน) ตั้งแต่ปี 2543 ในการยกระดับมาตรฐานช่างก่อสร้างให้มีความรู้ มีทักษะงานช่าง สามารถแข่งขันได้ในตลาดแรงงานทั้งในและต่างประเทศ
นายธวัช กล่าวต่อไปว่าสําหรับในปี 2562 ทั้งสองหน่วยงานได้ร่วมกันจัดฝึกอบรมสาขาช่างก่อสร้าง เช่น การเทพื้นคอนกรีตวางบนดิน การก่ออิฐฉาบปูน การทําคอนกรีตเสริมเหล็ก การปูกระเบื้อง และก่อสร้างสาธารณประโยชน์ให้แก่สังคมและชุมชน (ศาลาชุมชน วัด โรงเรียน เรือนจํา) ในพื้นที่ 10 จังหวัด ได้แก่จังหวัด น่าน ลําพูน เพชรบูรณ์ เชียงใหม่ พิษณุโลก ระนอง นครพนม นครราชสีมา เพชรบุรี และสุพรรณบุรี มีผู้ผ่านการฝึกอบรมทั้งสิ้น 452 คน โดยบริษัทให้การสนับสนุนปูนซีเมนต์ จํานวน 100 ตัน เป็นวัสดุในการฝึกอบรม
“จากสถานการณ์แพร่ระบาดของเชื้อโควิด-19 ส่งผลให้แรงงานถูกเลิกจ้างหรือว่างงานเป็นจํานวนมาก กพร. จึงขยายแผนการฝึกอบรมในปี 2563 มากขึ้นเป็น 16 จังหวัด ได้แก่ ลําพูน น่าน เชียงใหม่ ตาก นครพนม ร้อยเอ็ด บุรีรัมย์ กาฬสินธุ์ นครราชสีมา กาญจนบุรี สุพรรณบุรี เพชรบุรี ชุมพร ระนอง ตรัง และสงขลา แผนการฝึกอบรมจะดําเนินหลังจากสถานการณ์การแพร่ระบาดของเชื้อโควิด-19 คลี่คลายลงแล้ว เน้นฝึกอบรมหลักสูตรที่ตรงกับความต้องการของพื้นที่และทํางานได้จริง ตั้งเป้าผลิตช่างฝีมือป้อนสู่คืนตลาดแรงงานได้เป็นจํานวนมาก รองรับการฟื้นตัวของอุตสาหกรรมก่อสร้างและเศรษฐกิจของประเทศ จึงเชิญชวนผู้สนใจเข้ารับการฝึกอบรม ซึ่งสามารถติดต่อได้ที่หน่วยงานในสังกัดกพร.สถาบันพัฒนาฝีมือแรงงานและสํานักงานพัฒนาฝีมือแรงงานทั้ง 16 แห่งข้างต้น สอบรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ กองสื่อสารองค์กร กรมพัฒนาฝีมือแรงงาน 02 245 4035” อธิบดีกพร. กล่าว
รัฐบาลไทย-ข่าวทำเนียบรัฐบาล-ก.แรงงาน ประชุมตัวชี้วัดภายใต้นโยบายเน้นหนัก 11+4+6
วันพฤหัสบดีที่ 19 เมษายน 2561
ก.แรงงาน ประชุมตัวชี้วัดภายใต้นโยบายเน้นหนัก 11+4+6
วันที่ 19 เมษายน 2561 เวลา 13.30 น. นายจรินทร์ จักกะพาก ปลัดกระทรวงแรงงาน เป็นประธานประชุมการจัดทําตัวชี้วัดผลสัมฤทธิ์แผนปฏิบัติการภายใต้นโยบายเน้นหนัก 11+4+6 ของรัฐมนตรีว่าการกระทรวงแรงงาน ประจําปีงบประมาณ พ.ศ. 2561
วันที่ 19 เมษายน 2561 เวลา 13.30 น. นายจรินทร์ จักกะพาก ปลัดกระทรวงแรงงาน เป็นประธานประชุมการจัดทําตัวชี้วัดผลสัมฤทธิ์แผนปฏิบัติการภายใต้นโยบายเน้นหนัก 11+4+6 ของรัฐมนตรีว่าการกระทรวงแรงงาน ประจําปีงบประมาณ พ.ศ. 2561 ครั้งที่ 2 โดยการประชุมดังกล่าวเพื่อทบทวนร่างตัวชี้วัด ให้มีความเหมาะสม สามารถวัดผลสัมฤทธิ์การดําเนินการในแต่ละด้านได้อย่างมีประสิทธิ์ภาพ และจัดทํารายละเอียดตัวชี้วัด (Template) แต่ละด้านให้ครบถ้วน สมบูรณ์ เพื่อสามารถใช้ในการติดตามผลการดําเนินการได้ต่อไป
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่กฎ ก.ค.ศ. ว่าด้วยอำนาจการลงโทษภาคทัณฑ์ ตัดเงินเดือน หรือลดเงินเดือน พ.ศ.๒๕๖๑
วันอังคารที่ 21 สิงหาคม 2561
ราชกิจจานุเบกษา เผยแพร่กฎ ก.ค.ศ. ว่าด้วยอํานาจการลงโทษภาคทัณฑ์ ตัดเงินเดือน หรือลดเงินเดือน พ.ศ.๒๕๖๑
ราชกิจจานุเบกษา เมื่อวันที่ ๒๐ สิงหาคม ๒๕๖๑ เผยแพร่กฎ ก.ค.ศ. ว่าด้วยอํานาจการลงโทษภาคทัณฑ์ ตัดเงินเดือน หรือลดเงินเดือน พ.ศ.๒๕๖๑
ราชกิจจานุเบกษา เมื่อวันที่ ๒๐ สิงหาคม ๒๕๖๑ เผยแพร่กฎ ก.ค.ศ. ว่าด้วยอํานาจการลงโทษภาคทัณฑ์ ตัดเงินเดือน หรือลดเงินเดือน พ.ศ.๒๕๖๑
ทั้งนี้ นายธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ประธาน ก.ค.ศ. เป็นผู้ลงนามในกฎ ก.ค.ศ.ฉบับใหม่นี้ โดยได้ยกเลิกกฎ ก.ค.ศ.ว่าด้วยอํานาจการลงโทษภาคทัณฑ์ ตัดเงินเดือน หรือลดขั้นเงินเดือน พ.ศ. ๒๕๔๙ ฉบับเดิมเพื่อให้สอดคล้องกับการปรับเปลี่ยนโครงสร้างบัญชีเงินเดือนข้าราชการครูและบุคลากรทางการศึกษาตามพระราชบัญญัติเงินเดือน เงินวิทยฐานะ และเงินประจําตําแหน่งข้าราชการครูและบุคลากรทางการศึกษา (ฉบับที่ ๒) พ.ศ.๒๕๕๔ จากเดิมซึ่งเป็นแบบ “ขั้นเงินเดือน” มาเป็น “บัญชีเงินเดือนขั้นต่ําขั้นสูง” ประกอบกับคําสั่งหัวหน้าคณะรักษาความสงบแห่งชาติ (คสช.) ที่ได้กําหนดให้แก้ไขคําว่า “ขั้นเงินเดือน” เป็นคํา “เงินเดือน” ทุกแห่ง รวมทั้งคําสั่ง คสช. เรื่องการปฏิรูปการศึกษาในภูมิภาคของกระทรวงศึกษาธิการ ที่ได้กําหนดให้มีสํานักงานศึกษาธิการภาค/สํานักงานศึกษาธิการจังหวัด
จึงจําเป็นต้องมีการปรับปรุง กฎ ก.ค.ศ. ดังกล่าวให้สอดคล้องกัน รวมทั้งเพื่อปรับปรุงอัตราลงโทษตัดเงินเดือนและลดเงินเดือน ให้เหมาะสมและสอดคล้องกับสถานการณ์ปัจจุบัน
อ่านราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-คกก.ส่งเสริมตลาดเกษตรดิจิทัล เห็นชอบความร่วมมือโครงการ NGV Marketplace
วันพุธที่ 23 มกราคม 2562
คกก.ส่งเสริมตลาดเกษตรดิจิทัล เห็นชอบความร่วมมือโครงการ NGV Marketplace
คกก.ส่งเสริมตลาดเกษตรดิจิทัล เห็นชอบความร่วมมือโครงการ NGV Marketplace เพื่อขับเคลื่อนโครงการเกษตรอุ่นใจในฐานะ Hub กระจายและรวบรวมสินค้าเกษตรมาตรฐานในพื้นที่ จ.ชลบุรี และโครงการตรวจรับรองสินค้าเกษตรก่อนการส่งออก เพื่อรองรับการกระจายสินค้าไปยังท่าอากา
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการส่งเสริมตลาดเกษตรดิจิทัล ณ กระทรวงเกษตรและสหกรณ์ ว่า ที่ประชุมเห็นชอบการลงนามความร่วมมือโครงการ NGV Marketplace แห่งแรก ณ สถานีบริการ NGV ปตท. แฮนด์ลิตา เอ็นจิเนียริ่ง (อ.บ้านบึง จ.ชลบุรี) ตามยุทธศาสตร์ยกระดับการเกษตร 4.0 (ยุทธศาสตร์พระพิรุณ) ระหว่าง กระทรวงเกษตรและสหกรณ์ บริษัท ปตท. จํากัด (มหาชน) และหน่วยงานที่เกี่ยวข้อง ในพื้นที่นําร่องจังหวัดชลบุรี เพื่อขับเคลื่อนโครงการเกษตรอุ่นใจในฐานะศูนย์กลาง (Hub) กระจายและรวบรวมสินค้าเกษตรมาตรฐานในพื้นที่จังหวัดชลบุรี ให้แก่เครือข่ายโรงอาหารปลอดภัยจากหน่วยงาน ทั้งสถานศึกษาและโรงงานในเขต อ.เมือง และ อ.บ้านบึง จ.ชลบุรี และกรมทหารราบที่ 21 รักษาพระองค์ รวมทั้งประยุกต์โครงการของสํานักงานมาตรฐานสินค้าเกษตรและอาหารแห่งชาติ (มกอช.) มาใช้เป็นหลักปฏิบัติ เพื่อสนับสนุนการบริโภคและจัดหาวัตถุดิบสินค้าเกษตรมาตรฐาน
สําหรับรายการสินค้าคุณภาพมาตรฐานนําร่อง ได้มีการพิจารณารายการผลผลิตและผลิตภัณฑ์ทางการเกษตรที่โดดเด่นรายจังหวัด ที่กระทรวงเกษตรและสหกรณ์ได้รวบรวมเกษตรกรและผู้ประกอบการที่พร้อมผลิตสินค้าเกษตรมาตรฐาน จํานวน 1,150 ราย โดยมีจํานวนผู้ผลิตสินค้าทั้งในลักษณะวิสาหกิจชุมชน วิสาหกิจแปลงใหญ่ กลุ่มเกษตรกร จนถึงเกษตรกรรายย่อยที่มีโอกาสได้รับประโยชน์จากการดําเนินงานตามแผนการจัดตั้ง NGV Marketplace ประกอบด้วย ผู้ผลิตข้าว 300 ราย ผู้ผลิตไข่ 5 ราย ผู้ผลิตผัก 60 ราย ผู้ผลิตปลา 55 ราย ผู้ผลิตไก่ 10 ราย ผู้ผลิตเห็ด 20 ราย และผู้ผลิตสินค้าอื่น ๆ 700 ราย พร้อมทั้งยังมีสินค้าที่รวบรวมจากผู้ประกอบการที่ผลิตสินค้าเกษตรมาตรฐานในระบบ DGT Farm จํานวน 550 ราย โดยเมื่อแยกประเภทสินค้าเกษตรมาตรฐานแล้ว ประกอบด้วย ผู้ผลิตข้าว 49 ราย ผู้ผลิตไข่ 1 ราย ผู้ผลิตผัก 13 ราย และผู้ผลิตสินค้าอื่น ๆ 487 ราย
นอกจากนี้ ยังได้เห็นชอบการจัดทําโครงการตรวจรับรองสินค้าเกษตรก่อนการส่งออก (Certify Hub) ตามยุทธศาสตร์ยกระดับการเกษตร 4.0 (ยุทธศาสตร์พระพิรุณ) ระหว่างกระทรวงเกษตรและสหกรณ์ และบริษัท ท่าอากาศยานไทย จํากัด (มหาชน) หรือ AOT ซึ่งเป็นแนวทางดําเนินการที่สําคัญเพื่อรองรับการกระจายสินค้าไปยังท่าอากาศยานเครือข่าย โดยเฉพาะในประเทศที่มีมาตรฐานสุขอนามัยสูง โดย AOT ได้จัดทําความตกลงความร่วมมือกับเครือข่ายท่าอากาศยานต่างชาติ เช่น ท่าอากาศยานลีแอช (Liege) ให้เครือข่ายท่าอากาศยานของ AOT จํานวน 6 แห่งในประเทศไทย สามารถพัฒนาการปฏิบัติเพื่อจัดทํา Certify Hub ตามมาตรฐานสุขอนามัยและความปลอดภัยอาหารระดับสากล เพื่อลดปัญหาสินค้าเกษตรถูกตีกลับที่ปลายทาง ทําให้อํานวยความสะดวกต่อผู้ประกอบการทั้งของไทยและคู่ค้าต่างประเทศ รวมทั้งลดค่าใช้จ่ายและปัญหาความน่าเชื่อถือสินค้าปลายทางระยะยาว ซึ่งเป็นการสนับสนุนการดําเนินงานของยุทธศาสตร์พระพิรุณ
รัฐบาลไทย-ข่าวทำเนียบรัฐบาล-รัฐมนตรีเกษตรฯ ซักซ้อมแนวทางปฏิบัติงานตามนโยบายของกระทรวงเกษตรและสหกรณ์
วันพุธที่ 12 กรกฎาคม 2560
รัฐมนตรีเกษตรฯ ซักซ้อมแนวทางปฏิบัติงานตามนโยบายของกระทรวงเกษตรและสหกรณ์
รัฐมนตรีเกษตรฯ ซักซ้อม ทบทวน แนวทางปฏิบัติงานตามนโยบายของกระทรวงเกษตรและสหกรณ์ มุ่งหวังให้ทุกหน่วยงานร่วมมือกันอย่างเป็นระบบ เชื่อมโยงการทํางานตั้งแต่ระดับนโยบายสู่การปฏิบัติได้อย่างชัดเจน
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการสัมมนา เรื่อง “การซักซ้อม ทบทวน แนวทางปฏิบัติงานตามนโยบายของกระทรวงเกษตรและสหกรณ์” ณ ห้องประชุมสโมสรกองทัพบก ว่า การจัดสัมมนาดังกล่าว มีวัตถุประสงค์เพื่อซักซ้อมความเข้าใจ ชี้แจง และเน้นนโยบายของกระทรวงเกษตรและสหกรณ์ที่สําคัญ และบทบาทของการเป็นโซ่ข้อกลางในการขับเคลื่อนงานของกระทรวงเกษตรและสหกรณ์ทั้งหมด ให้สามารถขับเคลื่อนนโยบายภาคการเกษตรได้อย่างมีประสิทธิภาพ และสามารถปฏิบัติงานเพื่อตอบสนองนโยบายของรัฐบาลให้บังเกิดเป็นรูปธรรม รวมถึงมุ่งเน้นแนวทางในการประสานการทํางานให้เกิดความเป็นเอกภาพและสามารถดําเนินการได้อย่างเป็นระบบครบวงจร อีกทั้งยังเพื่อติดตามและการรายงานผลการปฏิบัติตามนโยบายการขับเคลื่อนนโยบายกระทรวงเกษตรและสหกรณ์อย่างมีประสิทธิภาพ
“กระทรวงเกษตรและสหกรณ์ มุ่งหวังให้ทุกหน่วยงานจะต้องร่วมมือกันอย่างเป็นระบบเหมือนสายโซ่ ตั้งแต่ระดับยุทธศาสตร์และนโยบายกระทรวง แผนงาน โครงการระดับกรมสู่การปฏิบัติ เหมือนโซ่เป็น 3 ข้อหลัก ได้แก่ โซ่ข้อต้น คือ ผู้บริหารระดับสูง โซ่ข้อกลาง ได้แก่ ผู้อํานวยการกองหรือเทียบเท่าของหน่วยงานระดับกรม และทีม Single Command (SC) ซึ่งถือว่ามีบทบาทสําคัญอย่างมากในการขับเคลื่อน เพื่อเชื่อมโยงการทํางานทั้งในส่วนกลางและส่วนภูมิภาค ให้มีความเข้าใจและสามารถสร้างการรับรู้นโยบาย แผนงาน โครงการ เพื่อนําไปปฏิบัติสู่เป้าหมายร่วมกัน และ โซ่ข้อปลาย คือ หัวหน้าหน่วยงานระดับอําเภอ ตําบล ตลอดจนเครือข่ายอาสาสมัครเกษตร” พลเอก ฉัตรชัย กล่าว
อย่างไรก็ตาม การปฏิรูปภาคการเกษตรของไทย ภายใต้แนวคิด Thailand 4.0 คือ การเกษตรที่ใช้นวัตกรรมแบบอัจฉริยะ (Smart) ตั้งแต่การผลิต การแปรรูป และการตลาด ด้วยสินค้าที่มีความปลอดภัย ยกระดับมูลค่าด้วยคุณภาพมาตรฐาน ประหยัดทรัพยากรน้ํา และใช้พื้นที่การเกษตรให้เกิดประโยชน์สูงสุด และร่วมกันแบบประชารัฐ โดยในปี 2560 - 2561 กระทรวงเกษตรและสหกรณ์ได้เน้นการยกระดับมาตรฐานการเกษตรสู่ความยั่งยืน ด้วยนโยบายยกกระดาษ A4 แบ่งเป็น 4 ด้าน ได้แก่ 1) ด้านคุณภาพสินค้า ส่งเสริมให้เกษตรกรทําเกษตร GAP หรือเกษตรอินทรีย์ 2) ด้านประสิทธิภาพการผลิตสินค้าเกษตร ให้เกษตรกรรวมกลุ่มกันทําเกษตรแปลงใหญ่ เพื่อลดต้นทุนการผลิต และเพิ่มผลผลิตต่อไร่ สามารถขยายผลรวมทั้งเพิ่มมูลค่าสินค้าด้วยการแปรรูปด้วยนวัตกรรมเทคโนโลยี ที่เรียกว่าข้อมูลชุดแผนที่ Agri-map หรือ Zoning by Agri-map 3) การลดรายจ่ายในครัวเรือนเพิ่มรายได้ ส่งเสริมให้เกษตรกรทําเกษตรผสมผสานและเกษตรทฤษฏีใหม่ และ 4) สร้างความเข้มแข็งให้เกษตรกร โดยให้องค์ความรู้ผ่าน ศพก. 882 ศูนย์ และขยายเครือข่าย 8,820 ศูนย์ พร้อมทั้งขับเคลื่อนโครงการ 9101 ให้ชุมชนเข้มแข็ง ตลอดจนกลไกกระบวนการยกระดับสหกรณ์ให้เข้มแข็ง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯ ห่วงใยผู้ยากไร้ เร่งรัดจัดสรรที่ดินทำกินให้ถูกต้องตามกฎหมาย พัฒนาอาชีพ สร้างรายได้
วันอาทิตย์ที่ 2 ธันวาคม 2561
นายกฯ ห่วงใยผู้ยากไร้ เร่งรัดจัดสรรที่ดินทํากินให้ถูกต้องตามกฎหมาย พัฒนาอาชีพ สร้างรายได้
นายพุทธิพงษ์ฯ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เผย นายกรัฐมนตรี ห่วงใยผู้ยากไร้ เร่งรัดจัดสรรที่ดินทํากินให้ถูกต้องตามกฎหมาย พัฒนาอาชีพ สร้างรายได้
วันนี้ (2 ธ.ค.61) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอกประยุทธ์จันทร์โอชา นายกรัฐมนตรี ห่วงใยประชาชนผู้ยากไร้และไม่มีที่ทํากินที่ถูกต้องตามกฎหมาย โดยเร่งรัดให้หน่วยงานที่เกี่ยวข้องตรวจสอบข้อมูลและจัดสรรที่ดินทํากินให้ผู้ยากไร้เข้าทําประโยชน์ ดูแลการประกอบอาชีพ สร้างรายได้ และส่งเสริมให้อยู่ร่วมกับป่าอย่างดีที่สุด
นายกรัฐมนตรีเน้นย้ําว่า ที่ผ่านมาผู้ยากไร้มีปัญหาเรื่องนี้มาตลอด บางครั้งได้รับการปฏิบัติอย่างไม่เป็นธรรม และถูกละเลยจากภาครัฐ แต่รัฐบาลนี้เห็นใจผู้ยากไร้จึงต้องการแก้ไขปัญหาอย่างครบวงจร ตั้งแต่การยึดคืนพื้นที่ป่าที่ถูกบุกรุก ฟื้นฟูสภาพ และจัดสรรให้แก่ผู้ยากไร้และเกษตรกรเข้าทํากินอย่างยั่งยืน
ปัจจุบันรัฐบาลสามารถรักษาพื้นที่ป่าให้คงอยู่ 102 ล้านไร่ โดยไม่ถูกทําลายเพิ่ม มีการดําเนินคดีกับผู้บุกรุกป่าและตัดไม้ ออกกฎหมายป่าชุมชนให้คนอยู่ร่วมกับป่าโดยไม่ผิดกฎหมาย ปลูกป่าในเมือง ส่งเสริมการปลูกไม้มีค่าในที่ดินกรรมสิทธิ์ เพื่อใช้เป็นหลักประกันทางธุรกิจและให้ทําไม้ได้
นายกรัฐมนตรีได้รับรายงานว่า ตั้งแต่ปี 2558-2561 ได้จัดสรรพื้นที่ป่าและที่ดินของรัฐ เช่น ที่ป่าชายเลน ที่ราชพัสดุ ให้ผู้ยากไร้ทํากินแบบแปลงรวมแล้ว 317,024 ไร่ มีผู้ได้รับประโยชน์ 45,248 ราย ส่วนในปีหน้ามีเป้าหมายจัดที่ดินทํากินให้ชุมชน 48 จังหวัด รวมพื้นที่ราว 218,244 ไร่
---------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบคำขวัญวันครู ปี 2560
วันพุธที่ 11 มกราคม 2560
นายกรัฐมนตรีมอบคําขวัญวันครู ปี 2560
พล.อ.ประยุทธ์ จันทร์โอชา นายกรัฐมนตรี ได้มอบคําขวัญเนื่องในวันครู ครั้งที่ 61 พุทธศักราช 2560 ดังนี้
"ชาติพัฒนา ด้วยครูดี มีคุณภาพ
ศิษย์ซาบซึ้ง ในพระคุณครู"
รัฐบาลไทย-ข่าวทำเนียบรัฐบาล-นายกฯ ยินดี โปเต้ วิลาสินี คว้าเหรียญทองแรกเทควันโดชิงแชมป์เอเชีย 2017 และชื่นชมนักกีฬาสแต็คเยาวชนไทยทำผลงานดี พร้อมกำชับ จนท. รณรงค์ร่วมกับคนขายอาหารริมทางเพื่อจัดระเบียบ
วันศุกร์ที่ 21 เมษายน 2560
นายกฯ ยินดี โปเต้ วิลาสินี คว้าเหรียญทองแรกเทควันโดชิงแชมป์เอเชีย 2017 และชื่นชมนักกีฬาสแต็คเยาวชนไทยทําผลงานดี พร้อมกําชับ จนท. รณรงค์ร่วมกับคนขายอาหารริมทางเพื่อจัดระเบียบ
นายกฯ ยินดี โปเต้ วิลาสินี คว้าเหรียญทองแรกเทควันโดชิงแชมป์เอเชีย 2017 และชื่นชมนักกีฬาสแต็คเยาวชนไทยทําผลงานดี พร้อมกําชับ จนท. รณรงค์ร่วมกับคนขายอาหารริมทางเพื่อจัดระเบียบ ไม่เอาเปรียบผู้ซื้อ
วันที่ 21 เมษายน 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความยินดีกับ โปเต้ น.ส.วิลาสินี คามจังหาร ที่สามารถคว้าเหรียญทองจากการแข่งขันเทควันโดเยาวชนชิงแชมป์เอเชีย 2017 ที่เมืองอาติเรา ประเทศคาซัคสถาน มาครองได้สําเร็จ ถือเป็นการเริ่มต้นที่ดี เพราะปีที่แล้วนักกีฬาไทยไม่ได้เหรียญทองเลย พร้อมกับชื่นชมว่า น.ส.วิลาสินี มีสมาธิและจิตใจที่มุ่งมั่นห้าวหาญ เอาชนะคู่แข่งจากหลายชาติที่มีความแข็งแกร่ง โดยเชื่อว่าจะเป็นกําลังใจให้นักกีฬาที่เหลือสร้างผลงานที่ดีตามไปด้วย
พร้อมกันนี้ นายกรัฐมนตรียังฝากชื่นชมยินดีกับ นักกีฬาสแต็คเยาวชนของไทยทั้งประเภทบุคคลและประเภททีม ที่ไปเข้าร่วมการแข่งขันกีฬาสแต็คชิงแชมป์โลก 2017 ณ ประเทศไต้หวัน และสามารถคว้าเหรียญรางวัลมาได้ถึง 10 เหรียญทอง 11 เหรียญเงิน 14 เหรียญทองแดง โดยกีฬาชนิดนี้เป็นการใช้ปฏิภาณไหวพริบและสมาธิเพื่อจัดเรียงแก้วให้เป็นรูปทรงต่าง ๆ ซึ่งกําลังได้รับความนิยมจากทั่วโลก จึงอยากให้ทุกภาคส่วนเข้ามาสนับสนุนให้เด็กไทยที่มีความสามารถ ไปสร้างชื่อเสียงให้กับประเทศไทยต่อไป
นอกจากนี้ จากกระแสข่าวที่สํานักข่าวต่างประเทศรายงานว่า ประเทศไทยกําลังจะยกเลิกการขายอาหารริมทางนั้น รัฐบาลยืนยันว่าไม่เป็นความจริง แต่เนื่องจากได้รับข้อร้องเรียนจากประชาชนและนักท่องเที่ยวเกี่ยวกับความไม่เป็นระเบียบของร้านอาหารริมทาง จึงมีแนวทางให้เจ้าหน้าที่ที่ดูแลรับผิดชอบรณรงค์และดําเนินการร่วมกับผู้ประกอบการทั่วประเทศ จัดระเบียบให้เกิดความเรียบร้อย ไม่กีดขวางการจราจร รักษาความสะอาดและความสวยงามของร้านค้า ปรุงอาหารให้ถูกสุขลักษณะ ไม่เอาเปรียบผู้บริโภค และเจ้าหน้าที่จะต้องไม่เรียกรับผลประโยชน์จากผู้ประกอบการอย่างเด็ดขาด
ทั้งนี้ ร้านอาหารริมทางเป็นเสน่ห์และเอกลักษณ์ของประเทศที่ช่วยดึงดูดให้นักท่องเที่ยวได้มาสัมผัสและเรียนรู้วิถีชีวิตแบบไทย และได้ลิ้มรสอาหารที่มีรสชาติดี สะอาด และราคาไม่แพงจนเกินไป ซึ่งก่อนหน้านี้ กทม.ได้รับยกย่องให้เป็นเมืองที่มีร้านอาหารริมทางดีที่สุดในโลก เนื่องจากหาง่าย หลากหลาย และมีรสชาติอร่อย รวมทั้ง
ตลาด อ.ต.ก. ยังเป็นตลาดสดที่ดีที่สุดอันดับ 4 ของโลก เช่นเดียวกันด้วย
-----------------------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 21 - 27 กุมภาพันธ์ 2563
วันศุกร์ที่ 28 กุมภาพันธ์ 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 21 - 27 กุมภาพันธ์ 2563
ผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 21 - 27 กุมภาพันธ์ 2563) พบว่ามีการกระทําผิด จํานวน 688 คดี คิดเป็นเงินค่าปรับ 9.52 ล้านบาท
นายวิวัฒน์ เขาสกุล รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 21 - 27 กุมภาพันธ์ 2563) พบว่ามีการกระทําผิด จํานวน 688 คดี คิดเป็นเงินค่าปรับ 9.52 ล้านบาท โดยแยกเป็น สุรา จํานวน 394 คดี ค่าปรับ 3.11 ล้านบาท ยาสูบ จํานวน 203 คดี ค่าปรับ 3.45 ล้านบาท ไพ่ จํานวน 16 คดี ค่าปรับ 0.31 ล้านบาท น้ํามันและผลิตภัณฑ์น้ํามัน จํานวน 39 คดี ค่าปรับ 0.57 ล้านบาท รถจักรยานยนต์ จํานวน 17 คดี ค่าปรับ จํานวน 0.54 ล้านบาท และสินค้าอื่น ๆ จํานวน 19 คดี ค่าปรับ 1.54 ล้านบาท โดยมีของกลางแยกเป็นน้ําสุรา จํานวน 4,441.285 ลิตร ยาสูบ จํานวน 5,718 ซอง ไพ่ จํานวน 671 สํารับ น้ํามันและผลิตภัณฑ์น้ํามัน จํานวน 85,035.000 ลิตร รถจักรยานยนต์ จํานวน 17 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 27 กุมภาพันธ์ 2563 พบว่ามีการกระทําผิด จํานวน 14,767 คดี คิดเป็นเงินค่าปรับ 224.94 ล้านบาท โดยแยกเป็น สุรา จํานวน 8,284 คดี ค่าปรับ 73.01 ล้านบาท ยาสูบ จํานวน 4,525 คดี ค่าปรับ 104.07 ล้านบาท ไพ่ จํานวน 298 คดี ค่าปรับ 3.20 ล้านบาท น้ํามันและผลิตภัณฑ์น้ํามัน จํานวน 665 คดี ค่าปรับ 13.53 ล้านบาท น้ําหอม จํานวน 35 คดี ค่าปรับ 0.91 ล้านบาท รถจักรยานยนต์ จํานวน 704 คดี ค่าปรับ จํานวน 14.46 ล้านบาท และสินค้าอื่น ๆ จํานวน 256 คดี ค่าปรับ 15.76 ล้านบาท โดยมีของกลางแยกเป็นน้ําสุรา จํานวน 149,819.652 ลิตร ยาสูบ จํานวน 246,446 ซอง ไพ่ จํานวน 19,739 สํารับ น้ํามันและผลิตภัณฑ์น้ํามัน จํานวน 961,246.000 ลิตร น้ําหอม จํานวน 6,643 ขวด รถจักรยานยนต์ จํานวน 787 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778